Publication: Magyar Közlöny
Issue: MK-2006-59 (Year: 2006, Number: 59)
Era: 2004-2010
Section: e)–f) pont] a cégbíróság egészíti ki a cégjegyzéket. A cégbíróság a közhasznú társaság közhasznú szervezeti jogállását akkor jegyzi be a cégjegyzékbe, ha a közhasznú társaság a közhasznú szervezetekrõl szóló 1997. évi CLVI. törvényben foglalt követelményeket teljesíti, és a létesítõ okirata megfelel a törvény 26. §-ának c) pontjában meghatározott közhasznúsági tevékenységi csoportoknak.
Paragraph Index: 422

29. §-ában foglaltak alapján, a cégbejegyzési kérelem általános adatokat tartalmazó részében a cégformát az 1. rovatban, az európai gazdasági egyesülés nevét „magyarországi telephelye” toldattal a 2. rovatban, a telephely magyarországi központi ügyintézésének helyét az 5. rovatban, a telephelyet létesítõ okirat keltét a 8. rovatban, a telephely fõtevékenységét a 9. rovatban, a telephely képviseletére vonatkozó adatokat pedig a 13. rovatban kell feltüntetni. Az európai gazdasági egyesülés szükség szerint feltüntetendõ rövidített elnevezését és idegen nyelvû elnevezését az általános adatok 3., illetve 4. rovatában kell szerepeltetni. Az általános adatok többi rovatát a telephely esetén nem kell kitölteni. A külföldi székhelyû európai gazdasági egyesülés elnevezését, székhelyét, a nyilvántartását végzõ hatóságot és a nyilvántartási számot, az egyesülés képviseletére jogosult személy vagy szerv nevét (cégét), lakóhelyét (székhelyét), a jogviszony keletkezésének és megszûnésének idõpontját a telephely külön adatlapján kell bejelenteni.

Source: https://magyarkozlony.hu/hivatalos-lapok/5311ab5190e1be03a76ac922f0432a2b693f3b71/dokumentumok/685030e33b8b84e8ff97751045de72e4c49b238a/letoltes